# Amandine du 38

Amandine du 38, o Miss Amanda, és una cantant aficionada francesa. Els vídeos dels seus raps es van fer virals el gener de 2009. Aleshores va decidir aturar la pujada de vídeos a la xarxa i va deixar els estudis per l'intens assetjament que va rebre. Però el març de 2010 va canviar de parer i va provar de publicar un àlbum finançat amb micromecenatge sota el nom artístic de Miss Sing.

## Inici

El desembre de 2008, Amandine du 38, amb 18 anys, puja en línia un vídeo de rap titulat Les écoles au Sénégal (Les escoles al Senegal), que tractava sobre la pobresa al Senegal. Utilitzant el nom artístic de Miss Amanda, volia mostrar de què era capaç de fer i també aconseguir consell per millorar. Tanmateix l'espectacle radiofònic le 6/9 de NRJ es fa ressò del seu rap amateur, i de com "destrossa" la llengua francesa i provoca que "Amandine du 38", un nom que ella no va escollir mai i que fa referència al departament d'Isère d'on prové, es faci viral el gener de 2009. Des d'aleshores esdevé víctima d'assetjament (bromes, insults, amenaces de mort, rumors de suïcidi) a l'escola, a Internet o a casa seva. Promoguts per estacions radiofòniques franceses com NRJ, Ado FM o la ràdio regional RMG 38, es publiquen en línia molts vídeos en la contra seva. Tot i que els mestres i els seus pares li aconsellen que no comparteixi més vídeos, ja que la seva germana i el seu germà també estan sent assetjats a l'escola, ella continua pujant cançons noves així com vídeos enfrontant-se als seus assetjadors. Uns quants mesos més tard, farta de que li demanin de cantar rap entre classes, deixa finalment de fer vídeos per uns quants mesos i abandona l'escola.

## Intent de publicar un àlbum

El març de 2010, Amandine du 38 torna amb cançons noves sota el nom de Miss Sing. Intenta publicar un àlbum mitjançant la discogràfica de micromecenatge MyMajorCompany, però no aconsegueix assolir la quantitat requerida.Tot i que encara és assetjada en línia, perquè moltes dels seus comptes estan hackejats, afirma que no sap si s'empenedeix d'haver publicat el seu primer vídeo i que vol recomençar el "buzz". Va tornar als seus estudis l'octubre de 2014.

## Referències

* ↑ «Lyrics: Les écoles au Sénégal». Smule. [Consulta: 13 maig 2020].
* 1 2 Guichet, Apolline Phosphore, 364, 01-10-2011, pàg. 52.
* ↑ «RMG DANS LE 6-9 D'NRJ AVEC AMANDINE LA RAPPEUSE DU 38» (en francès). Arxivat de l'original el 2020-08-23. [Consulta: 12 maig 2020].
* ↑ «Le faux suicide d'Amandine : quand les forums dérapent». La Voix du Nord, 30-07-2009. [Consulta: 14 març 2015].
* ↑ «Suicide d'Amandine du 38: Un gros fake». Le Post, 30-07-2009. Arxivat de l'original el 22 gener 2013. [Consulta: 14 març 2015].
* ↑ . (M6). « »
* ↑ «La rappeuse Amandine du 38 revient: qui veut produire son album?». Le Post, 03-10-2010. Arxivat de l'original el 17 novembre 2015. [Consulta: 14 març 2015].
* ↑ Emilie Cuisinier. «Internet, ou comment se faire une mauvaise réputation à vie ?». France Soir, 19-08-2010. Arxivat de l'original el 2015-04-02. [Consulta: 14 març 2015].
* ↑ François-Luc Doyez. «Amandine du 38: cinq minutes pour faire une vidéo, cinq ans pour s'en remettre». Les Inrocks, 22-12-2014. [Consulta: 14 març 2015].
* ↑ «Amandine du 38 revient avec un nouveau clip #SwagAttitude». [Consulta: 13 maig 2020].
* ↑ Olivier Cachin. «Il compare Booba à Amandine du 38 : Cardet, l'effroyable pamphlet d'un repenti du rap». Le Nouvel Observateur, 14-02-2013. [Consulta: 14 març 2015].
* ↑ «Archived copy». Arxivat de l'original el 2014-03-18. [Consulta: 14 març 2015].
* ↑ Cardet, Mathias. L'effroyable imposture du rap (en francès). Blanche, febrer 2013, p. 168. ISBN 978-2846283236.
* ↑ Yerim Sar. «La carte de France des pires rappeurs amateurs, d'Amandine du 38 à Damien du 64». Premiere, 21-01-2014. Arxivat de l'original el 2015-04-02. [Consulta: 14 març 2015].